Veroordeelde verkragters los oor regter se "foute" | Maroela Media
Die appèlregters het in albei gevalle bevind dat "ernstige ongerymdhede" en "onkunde" aan die hand van regter K Hetisani, wat dié sake in die Thohoyandou-hooggeregshof aangehoor het, plaasgevind het, het Beeld Woensdag berig.
In die eerste geval is Tshifhiwa Nemavhola tot lewenslange tronkstraf gevonnis nadat hy glo 'n 13-jarige meisie verkrag het. Die appèlregters het bevind dat Hetisani sy oordeel gefel het, sonder dat die staat sy saak behoorlik bewys het. Nemavhola het ook 'n alibi gehad dat hy op die dag van die beweerde verkragting 170km ver van die misdaadtoneel by sy werk was. Hetisani het, sonder 'n almanak, uit sy kop bereken dat dit 'n Saterdag was en dat Nemavhola dus nie by die werk was nie. Die appèlregters het die datum op 'n kalender nagegaan en gesien die betrokke dag was 'n Woensdag.
In die tweede geval het Masotaha Tshilidzi skuldig gepleit op 'n aanklag van onsedelike aanranding, maar skuld ontken op aanklag van verkragting. Die staatsaanklaer het dié pleit aanvaar. Hetisani het egter "'n ernstige ongerymdheid" gepleeg deur te weier om die pleit te aanvaar.